Tuk 10
Gaat gan Nowa
(
1 Kuɛ̈n 1:5-23
)
1
Täämɛ ti̱ti̱ kɛ kɛn ciööt gan Nowa ni Cɛm kɛ Ɣɛ̈m kɛ Ya-pɛth tëë ci kɛn kɛ di̱eth kɛ kɔr nyɔac.
2
Gaat Ya-pɛth kɛn ti̱n, Go-mɛr kɛ Ma-gog kɛ Ma-dhay kɛ Ya-wan kɛ Tu-bal kɛ Mɛ-cɛk kɛ Ti-rath. 
3
Go-mɛr gaatkɛ kɛ Ac-kä-nadh kɛnɛ Ri-path kɛ To-gar-ma. 
4
Kä Ya-wan gaatkɛ kɛ Ɛ-li-ca kɛ Tar-cic kɛ Ki-tim kɛ Ro-da-nim. 
5
Tɔ̱tɔ̱ kɛ kɛn diëëth nɛɛni tin ciaŋkɛ ni gëk bäpdiit. Tɔ̱tɔ̱ kɛ kɛn pek gan Ya-pɛth rölikiɛn kɛ ciëëŋkiɛn kɛ döörikiɛn kɛ thukiɛn ti gööl.
6
Gaat Ɣɛ̈m ti̱n, Kuc kɛ I-jëp kɛnɛ Put kɛ Kɛ-naan. 
7
Cu gaat Kuc a Thɛba kɛnɛ Ä-wi-la kɛ Thab-ta kɛnɛ Rɛɛma kɛ Thab-tä-ka. Cu gaat Rɛɛma a Cɛba kɛnɛ Dɛ-dan. 
8
Kä cu Kuc Nim-rɔd di̱eth, kä cuɛ la jio̱l nɛɛni tëë bum ni kɛn ɛlɔ̱ŋ wi̱i̱ muɔ̱ɔ̱n. 
9
Cu Nim-rɔd a kääk le̱e̱ni mi lia̱a̱ nhiam Kuɔth Nhial. Ɛ jɛn ɛ ni̱n la wa i̱, “Päärɛ kɛ Nim-rɔd mëë mɔ kääk le̱e̱ni mi lia̱a̱ nhiam Kuɔth Nhial.” 
10
Cu wi̱i̱ tëë ruaacɛ rɔ lɔth ni rɛɛk Ba-bɛl kɛ Ɛ̈-rɛk kɛnɛ A-kad, te kɛn diaal rɛy rööl Ci-nar. 
11
Cuɛ jiɛɛn ɛn ro̱o̱l ɛmɔ kä cuɛ wä ro̱o̱l A-thi-ri-ya, kä cuɛ Ni-nɛ-be täth kɛ Rɛ-böth-ir kɛ Kala 
12
kɛ Rɛ-thɛn kam Ni-nɛ-be kɛnɛ Kala, min la rɛk in di̱t ni jɛn. 
13
Cu I-jëp Lu-dim di̱eth kɛnɛ Ä-na-mim kɛ Lɛɛ-bim kɛnɛ Nap-tu-im, 
14
kɛ Pa-ru-thim, kɛ Ka-thä-lim kɛnɛ Ku-riit kɛ min mɔ gua̱ndɔɔŋ ji̱ Pi-li-thɛt.
15
Gaat Kɛ-naan kɛ Dhi-don min la gatdɛ min kɛ̱̈ɛ̱̈ kɛnɛ Ɣɛ̈th, 
16
kä cu Kɛ-naan a gua̱ndɔɔŋ ji̱ Yɛ-buth kɛ ji̱ Ɛ-mor kɛ ji̱ Gir-gac 
17
kɛ ji̱ Iwi kɛ ji̱ Arka kɛ ji̱ Thiin 
18
kɛ ji̱ Ar-wad kɛ ji̱ Dhɛ-mar kɛnɛ ji̱ Ä-math. Kɛ gua̱a̱th ëë wä nhiam cu thuk duëli gan Kɛ-naan rɔ däkä piny 
19
a cu pe̱k këth dhɔaariɛn rɔ lɔth ni kä Dhi-don a wä nikä Gɛ-raar a räth ni Gadha, kä a lɛnɛ nikä Thɔ-dɔm kɛnɛ Go-mo-ra kɛ A-dɛ-ma kɛnɛ Dhɛ-bo-yim a räth ni Laca. 
20
Tɔ̱tɔ̱ kɛ kɛn gaat Ɣɛ̈m kɛ rölikiɛn kɛ ciëëŋkiɛn kɛ dho̱rikiɛn kɛ thukiɛn ti gööl.
21
Kä Cɛm däman Ya-pɛth in di̱i̱t cuɛ lɛni tekɛ gaat, kä ɛ jɛn gua̱ndɔɔŋ gan E-bɛr diaal. 
22
Gaat Cɛm kɛ kɛn Ee-lam kɛ A-cur kɛ Ar-pak-cad kɛ Lud kɛnɛ Ä-ram. 
23
Cu gaat Ä-ram a Udh kɛ Ɣul kɛ Gɛ-thɛr kɛnɛ Mac. 
24
Cu Ar-pak-cad a gua̱n Cɛla, kä cu Cɛla E-bɛr di̱eth. 
25
Cu E-bɛr gaat da̱ŋ rɛw di̱eth, gat kɛl cɔalɛ Pɛ-lɛg kɛ ɣöö ni̱nikɛ cua naath diaal däk gööli wi̱i̱ muɔ̱ɔ̱n, kä cu ciöt däman a Yɔk-tan. 
26
Cu Yɔk-tan Al-mo-dhad di̱eth kɛnɛ Cɛ-lɛp kɛ Ä-dhar-ma-wɛth kɛ Yara 
27
kɛ Ä-do-ram kɛ U-dhal kɛ Diik-la 
28
kɛ O-bal kɛ Ä-bi-meel kɛ Cɛba 
29
kɛ O-për kɛ Ä-wi-la kɛnɛ Yo-bab. Kɛn tɔ̱tɔ̱ diaal kɛ kɛn gaat Yɔk-tan. 
30
Kä cu gua̱a̱th ëë cikɛ cieŋ thi̱n rɔ lɔth ni kä Meca min wä Thɛ-par a räth päämni lotdä känyä ca̱ŋ. 
31
Tɔ̱tɔ̱ kɛ kɛn gaat Cɛm rölikiɛn kɛ ciëëŋkiɛn dho̱rkiɛn kɛ thukiɛn ti gööl.
32
Ti̱ti̱ kɛ kɛn gaat Nowa kɛ kɔr nyɔac kɛ pe̱k karikiɛn kɛnɛ dho̱rkiɛn. Kä kɛ cu döör wec muɔ̱ɔ̱n diaal rɔ di̱eth kɛ kɔr nyɔac.
